Pas dy refuzimesh Qeveria shqiptare ka çuar sërish kandidaturën e Sokol Berberit për në Gjykatën Ndërkombëtare të Drejtave të Njeriut.
Në fakt ishte tre kandidatura, por që dy ishin të reja, dhe Berberi ishte një kandidaturë e refuzuar më herët.
Kujtojmë se Sokol Berberi është refuzuar dy herë nga Këshilli i Europës.
Komisioni i GJEDNJ në prill të këtij viti i ktheu përgjigje negative Shqipërisë për kandidaturën e Berberit, por emri i tij u dërguar.
"Jo të gjithë emrat janë mjaft mirë të kualifikuar", thuhej në përgjigjen e refuzimit. Edhe më herët në shtator 2016 janë rrëzuar tre kandidaturat, ndërmjet tyre edhe Berberi për në Gjykatën e Strasburgut.
Por Berberi nuk është një kandidaturë dosido. Ai është kunati i Ministrit të Brendshëm Fatmir Xhafaj. Për kunetërit e politikës, sado që të jenë përfshirë në zullume ose jo, gjithnjë gjendet një vend.
Kështu, që Rama ka menduar që ta shpërblejë kunatin e Xhafës, duke ia dërguar emrin për herë të tretë, si një nga kandidatët më të preferuar për në Gjykatën e Strasburgut.
Sokol Berberi ka qenë gjyqtar i Kushtetueses deri pak muaj më parë, kur dha dorëheqjen pasi ishte kundër rrëzimit të ligjit të Vetingut, duke dalë kështu pro Partisë Socialiste./CNA.al